CELEX: 52019PC0046
Language: da
Date: 2019-03-01
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Udvalget for Offentlige Udbud vedrørende Det Forenede Kongerige Storbritannien og Nordirlands tiltrædelse af aftalen om offentlige udbud i forbindelse med dets udtræden af Den Europæiske Union

EUROPA-KOMMISSIONEN
            Bruxelles, den 1.3.2019
            COM(2019) 46 final/2
            2019/0020(NLE)
            This document replaces COM(2019) 46 final of 28.1.2019.Change of the sensitivity level, deletion of the marking "LIMITED".
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i Udvalget for Offentlige Udbud vedrørende Det Forenede Kongerige Storbritannien og Nordirlands tiltrædelse af aftalen om offentlige udbud i forbindelse med dets udtræden af Den Europæiske Union
            
               
         
         
            
               BEGRUNDELSE
            
            
               1. Forslagets genstand
            
            
               Dette forslag vedrører afgørelsen om fastlæggelse af den holdning, der skal indtages på Unionens vegne i Udvalget for Offentlige Udbud ("GPA-udvalget" eller "udvalget") i forbindelse med den påtænkte vedtagelse af en afgørelse om Det Forenede Kongerige Storbritannien og Nordirlands ("Det Forenede Kongerige") tiltrædelse af aftalen om offentlige udbud i forbindelse med dets udtræden af Den Europæiske Union.
            
            
               2. Baggrund for forslaget
            
            
               2.1Aftalen om offentlige udbud og Det Forenede Kongeriges udtræden af Den Europæiske Union
            
            
               Aftalen om offentlige udbud (herefter benævnt "aftalen
                  1
               ") er en multilateral aftale inden for rammerne af Verdenshandelsorganisationen (WTO), som sigter mod gensidigt at åbne markederne for offentlige udbud blandt parterne. Den reviderede aftale trådte i kraft den 6. april 2014. 
            
            
               Den Europæiske Union er part i aftalen, da emnet falder ind under den fælles handelspolitiks anvendelsesområde, hvor Unionen har enekompetence. Medlemsstaterne er omfattet af aftalen i henhold til EU-retten. 
            
            
               Det Forenede Kongerige meddelte den 29. marts 2017 Det Europæiske Råd sin beslutning om at udtræde af Unionen i henhold til artikel 50 i traktaten om Den Europæiske Union. Det Forenede Kongerige bliver derfor et tredjeland, og EU-retten vil ophøre med at finde anvendelse på Det Forenede Kongerige fra den 30. marts 2019, medmindre der i en udtrædelsesaftale mellem Unionen og Det Forenede Kongerige fastsættes en anden dato, eller Det Europæiske Råd efter aftale med Det Forenede Kongerige med enstemmighed fastsætter en anden dato. Unionen og Det Forenede Kongerige har forhandlet en udtrædelsesaftale på plads i henhold til artikel 50 i traktaten om Den Europæiske Union. Udtrædelsesaftalen blev godkendt af Det Europæiske Råd den 25. november 2018. Fjerde del i udtrædelsesaftalen indeholder bestemmelser om en overgangsperiode, hvor EU-retten vil finde anvendelse på og i Det Forenede Kongerige ("overgangsperiode"). 
            
            
               Der er indgået en udtrædelsesaftale mellem Unionen og Det Forenede Kongerige, som blev godkendt af Det Europæiske Råd (artikel 50) den 25. november 2018. Der hersker dog usikkerhed om dens ratificering i Det Forenede Kongerige.
            
            
               Fra den dato, hvor EU-retten ophører med at finde anvendelse på og i Det Forenede Kongerige, ophører aftalen automatisk med at finde anvendelse på Det Forenede Kongerige. 
            
            
               Det er i Unionens interesse at sikre, at Det Forenede Kongerige forbliver omfattet af rettighederne og forpligtelserne i aftalen fra den dato, hvor EU-retten ikke længere finder anvendelse på og i Det Forenede Kongerige. Indtil Det Forenede Kongerige forlader Unionen, vedbliver det med at være en medlemsstat, der nyder alle de rettigheder og er bundet af alle de forpligtelser, der følger af traktaterne, herunder overholdelse af princippet om loyalt samarbejde. I retningslinjerne af 29. april 2017 anerkendte Det Europæiske Råd, at det i international sammenhæng er nødvendigt at tage hensyn til Det Forenede Kongeriges særlige karakter som en udtrædende medlemsstat, forudsat at det overholder sine forpligtelser og forbliver loyalt over for Unionens interesser, mens det stadig er en medlemsstat.
            
            
               Det Forenede Kongerige har udtrykt ønske om at tiltræde aftalen efter dets udtræden af Unionen. 
            
            
               I et fælles brev af 11. oktober 2017 meddelte Det Forenede Kongerige og Den Europæiske Union WTO-medlemmerne, at de har til hensigt at "arbejde sammen hvad angår Det Forenede Kongeriges mål om efter dets udtræden af EU at forblive omfattet af de rettigheder og forpligtelser, som det på nuværende tidspunkt er omfattet af i henhold til aftalen om offentlige udbud som EU-medlemsstat, på grundlag af de forpligtelser, som på nuværende tidspunkt er indeholdt i EU's liste over forpligtelser"
                  2
               . 
            
            
               Den 1. juni 2018 videresendte Den Europæiske Union et brev fra Det Forenede Kongerige til WTO's generaldirektør, hvori det meddelte sin interesse i at tiltræde aftalen, og hvortil det havde knyttet relevant dokumentation, herunder dets oprindelige tilbud om markedsadgang og dets svar på "tjeklisten over områder" ("Checklist of Issues")
                  3
               . 
            
            
               Det Forenede Kongeriges ansøgning blev sammen med dets oprindelige tilbud og svar på tjeklisten over områder rundsendt til parterne i aftalen den 5. juni 2018
                  4
               . 
            
            
               Efter konsultationerne med parterne i aftalen fremlagde Det Forenede Kongerige efterfølgende et endeligt tilbud for Udvalget for Offentlige Udbud den 1. oktober 2018. Det endelige tilbud blev rundsendt til parterne i aftalen den 2. oktober 2018
                  5
               . En opsummering af Det Forenede Kongeriges endelige tilbud og Kommissionens vurdering heraf er anført nedenfor.
            
            
               Rådets afgørelse bør sætte Kommissionen i stand til på Unionens vegne at godkende Det Forenede Kongeriges tiltrædelse af aftalen med forbehold af vilkårene i GPA-udvalgets påtænkte afgørelse. 
            
            
               2.2Udvalget for Offentlige Udbud
            
            
               GPA-udvalget blev oprettet med henblik på at forvalte gennemførelsen af aftalen. Det består af repræsentanter for hver af parterne samt WTO-medlemmer og mellemstatslige organisationer med observatørstatus.
            
         
         
            
               Unionen er ligesom alle de øvrige parter i aftalen medlem af GPA-udvalget, hvor den repræsenteres af Kommissionen. GPA-udvalgets afgørelser træffes ved konsensus.
            
            
               2.3Den påtænkte afgørelse fra Udvalget for Offentlige Udbud
            
            
               På GPA-udvalgets møde den 17. oktober 2018 gav Europa-Kommissionen på Unionens vegne udtryk for principielt samtykke til Det Forenede Kongeriges tiltrædelse af aftalen. 
            
            
               Unionen gav sit principielle samtykke, for så vidt vilkårene for Det Forenede Kongeriges tiltrædelse af aftalen ikke ændres til skade for Unionen, eller Unionens interesser ikke påvirkes negativt af den holdning, som andre parter i aftalen måtte indtage.  
            
            
               Det principielle samtykke blev desuden givet uden, at det berører forhandlingerne mellem Unionen og Det Forenede Kongerige om en udtrædelsesaftale, der kan omfatte en overgangsperiode, hvor Det Forenede Kongerige vil forblive bundet af Unionens forpligtelser i henhold til aftalen, og hvor Det Forenede Kongeriges tiltrædelse vil gælde fra udløbet af overgangsperioden. 
            
            
               På GPA-udvalgets møde den 28. november 2018 gav alle parter udtryk for principielt samtykke til Det Forenede Kongeriges tiltrædelse af aftalen, samtidig med at der stadig pågik drøftelser om den præcise tekst til afgørelsen, der skal vedtages formelt på et senere tidspunkt.
            
            
               GPA-udvalget skal vedtage en afgørelse om Det Forenede Kongeriges tiltrædelse af aftalen og vilkårene for dets tiltrædelse. 
            
            
               I artikel XXII:2 i den reviderede aftale er det fastlagt, at "ethvert medlem af WTO kan tiltræde denne aftale på vilkår, der skal aftales mellem det pågældende medlem og parterne, og som skal fremgå af en afgørelse truffet af udvalget. Tiltrædelse sker ved deponering hos WTO's generaldirektør af et tiltrædelsesinstrument, der indeholder de således aftalte vilkår.  Aftalen træder i kraft for ethvert medlem, der tiltræder den, på tredivtedagen efter deponeringen af tiltrædelsesinstrumentet
                  6
               .
            
            
               2.4. Vilkår i tilknytning til Det Forenede Kongeriges tiltrædelse af aftalen  
            
            
               Det Forenede Kongeriges tiltrædelse af aftalen bør ske på vilkår, der fremgår af GPA-udvalgets påtænkte retsakt.  
            
            
               I mangel af en udtrædelsesaftale mellem Det Forenede Kongerige og Unionen, der indeholder bestemmelser om en overgangsperiode, bør Det Forenede Kongerige have mulighed for at deponere tiltrædelsesinstrumentet, forudsat at det sker:
            
            
               (a)tidligst tredive dage før den dato, hvor Det Forenede Kongerige ophører med at være en EU-medlemsstat, og
            
            
               (b)senest seks måneder fra datoen for GPA-udvalgets afgørelse, medmindre fristen for deponering af instrumentet forlænges af samme udvalg.
            
            
               Deponeringen af Det Forenede Kongeriges tiltrædelsesinstrument hos WTO's generaldirektør bør imidlertid ikke anses for at have fundet sted i henhold til artikel XXIV:2 i aftalen fra 1994 og artikel XXII:2 i den reviderede aftale, hvis Unionen inden for de efterfølgende tredive dage underretter GPA-udvalget om, at Det Forenede Kongerige fortsat vil være omfattet af aftalen i henhold til EU-retten. 
            
            
               Hvis der indgås en udtrædelsesaftale mellem Unionen og Det Forenede Kongerige, som indeholder bestemmelser om en overgangsperiode, bør Unionen underrette de øvrige parter i aftalen om, at Det Forenede Kongerige i overgangsperioden skal behandles som en medlemsstat med henblik på denne aftale. Det Forenede Kongerige vil derfor være omfattet af aftalen indtil udløbet af den aftalte overgangsperiode. 
            
            
               Det Forenede Kongerige bør i så fald fremlægge et ajourført sæt svar på tjeklisten over områder senest tre måneder før udløbet af overgangsperioden. GPA-udvalget vil gennemgå det ajourførte sæt svar på tjeklisten over områder og overveje en passende afgørelse på det tidspunkt.
            
            
            
               3.Den holdning, der skal indtages på Unionens vegne
            
            
                3.1.Det Forenede Kongeriges endelige tilbud  
            
            
               I Det Forenede Kongeriges endelige tilbud gengives vilkårene fra Unionens nuværende liste over forpligtelser under aftalen, for så vidt den finder anvendelse på Det Forenede Kongerige. Det Forenede Kongeriges mål er at sikre, at markedsadgangen ved hjælp af disse vilkår opretholdes på samme niveau for de andre parter i aftalen ved dets tiltrædelse af aftalen. Ved at gengive vilkårene fra Unionens liste er Det Forenede Kongerige nødt til at foretage tekniske tilpasninger for at tage hensyn til, at EU-retten ikke længere finder anvendelse på og i Det Forenede Kongerige.
            
         
         
            
               Markedsadgangsforpligtelser (tærskelværdier, omfattede ordregivere, varer, tjenesteydelser, bygge- og anlægsarbejder og generelle noter)
            
            
               Tærskelværdier
            
            
               Det Forenede Kongeriges tærskelværdier i bilag 1, 2 og 3 svarer til Unionens tærskelværdier for varer, tjenesteydelser og bygge- og anlægsarbejder. 
            
            
               Ordregivere
            
            
               I bilag 1 ("statslige ordregivere") er Det Forenede Kongeriges liste over ordregivere fortsat identisk med listen for Det Forenede Kongerige under Unionens liste, og dækningen er derfor den samme som den nuværende under Unionens liste. 
            
            
               I de tilfælde, hvor de funktioner, der varetages af en ordregiver opført i dette bilag, er blevet overført eller overføres til en anden ordregiver, som selv er en ordregivende myndighed, præciserer Det Forenede Kongerige i fodnote 1 for at sikre, at dette ikke medfører tab af markedsadgang, at den ordregiver, der er trådt i stedet herfor, bør anses for at være medtaget i bilaget. Det Forenede Kongerige har endvidere, hvor det er relevant, medtaget henvisninger til Det Forenede Kongeriges nationale lovgivning i stedet for EU-retten.
            
            
               Med henblik på sammenligning indeholder stk. 1-4, i bilag 1 til Unionens liste over statslige ordregivere fire kategorier, der giver forskellige niveauer af adgang til udbud. Det Forenede Kongerige har i sit endelige tilbud indrømmet Unionen den størst mulige dækning, herunder alle statslige ordregivere i Det Forenede Kongerige (stk. 1).  
            
            
               Stk. 2 i Det Forenede Kongeriges endelige tilbud omfatter alle parter, som ikke er anført i stk. 1.  
            
            
               Bilag 1 indeholder fire noter. I Det Forenede Kongeriges endelige tilbud gengives de forbehold, som Unionen har over for nogle parter. 
            
            
               I bilag 2 ("subcentrale statslige ordregivere") giver Det Forenede Kongeriges endelige tilbud den samme dækning for subcentrale statslige ordregivere som på nuværende tidspunkt gennem Unionens dækning under aftalen. 
            
            
               Henvisningerne til Unionens NUTS-regioner som defineret i EU-retten er dog blevet erstattet af Det Forenede Kongeriges regionale enheder, der er opført under note 3 i bilag 7 (se nedenfor under "Generelle noter").    
            
            
               I stk. 2, i bilag 2 fortsætter Det Forenede Kongerige med at følge en definitionsbaseret tilgang, sådan som det i øjeblikket er tilfældet under Unionens liste hvad angår dækningen af "offentligretlige organer". I Det Forenede Kongeriges endelige tilbud defineres de offentligretlige organer for England, Wales, Skotland og Nordirland ved henvisning til Det Forenede Kongeriges nationale lovgivning og ikke EU-retten. Det Forenede Kongerige fremlægger under alle omstændigheder en vejledende liste over ordregivende myndigheder, der er offentligretlige organer, som forbliver identisk med listen for Det Forenede Kongerige under Unionens liste. Det Forenede Kongeriges dækning forbliver derfor den samme som under Unionens liste.  
            
            
               Bilag 2 indeholder fire noter. I Det Forenede Kongeriges endelige tilbud gengives de forbehold, som Den Europæiske Union har over for nogle parter. Det er nødvendigt med en teknisk tilpasning i note 2 hvad angår Det Forenede Kongeriges forbehold over for Japan, Korea og USA i forhold til små og mellemstore virksomheder (SMV'er). En SMV vil blive defineret som i Det Forenede Kongeriges nationale lovgivning og ikke i EU-retlige bestemmelser. I Det Forenede Kongeriges lovgivning (Regulation 112 (4) of the Public Contracts Regulations 2015) henvises der direkte til Kommissionens henstilling af 6. maj 2003 om definitionen af mikrovirksomheder, små og mellemstore virksomheder.  
            
            
               I Det Forenede Kongeriges liste gengives de forbehold, som Unionen har over for nogle parter.  
            
            
               I bilag 3 ("andre ordregivere") giver Det Forenede Kongeriges endelige tilbud dækning for så vidt angår ordregivere, der opererer inden for forsyningsvirksomhedssektoren, og gengiver således også Unionens liste. 
            
            
               Det er dog nødvendigt med mindre tekniske tilpasninger i nævnte bilag. Det Forenede Kongeriges endelige tilbud indeholder ingen henvisninger til EU-retten, men derimod til Det Forenede Kongeriges nationale lovgivning: f.eks. hvad angår begreberne "offentlig virksomhed" og "bestemmende indflydelse". 
            
            
               De vejledende lister over ordregivere forbliver de samme som for Det Forenede Kongerige under Unionens liste. Det Forenede Kongeriges dækning forbliver derfor den samme som under Unionens liste. 
            
            
               Bilag 3 indeholder otte noter. I Det Forenede Kongeriges endelige tilbud gengives de forbehold, som Unionen har over for nogle parter. 
            
            
               Varer 
            
            
               I bilag 4 omfatter Det Forenede Kongeriges endelige tilbud de samme varer som under Unionens nuværende liste.   
            
         
         
            
               Tjenesteydelser
            
            
               I bilag 5 omfatter Det Forenede Kongeriges endelige tilbud de samme tjenesteydelser som dem, der i øjeblikket er omfattet af Unionens liste.
            
            
               Koncessioner om bygge- og anlægsarbejder 
            
            
               Det Forenede Kongerige tilbyder i punkt 2, i bilag 6 til sit endelige tilbud tjenesteydere inden for bygge- og anlægsarbejder fra EU-markedet adgang til sine koncessionskontrakter om bygge- og anlægsarbejder, som er lig med eller overstiger tærskelværdien på 5 000 000 SDR (særlige trækningsrettigheder). 
            
            
               Det Forenede Kongerige gengiver derudover Unionens forbehold i noten til bilag 6.
            
            
               Generelle noter
            
            
               Det Forenede Kongerige fremlægger i bilag 7 en liste over sine nationale regionale enheder med henblik på stk. 1 i bilag 2, note 1 i bilag 2 og note 6 i bilag 3. Det er en gengivelse af de NUTS-regioner i Det Forenede Kongerige, der i øjeblikket er defineret i forordning nr. 1059/2003
                  7
               . 
            
            
               3.2.Kommissionens vurdering af Det Forenede Kongeriges tilbud
            
            
               I Det Forenede Kongeriges endelige tilbud gengives Unionens eksisterende liste, for så vidt den finder anvendelse på Det Forenede Kongerige, med mindre tekniske tilpasninger. Eftersom Unionens liste allerede er meget omfattende hvad angår de omfattede ordregivere, varer og tjenesteydelser og sikrer en betydelig åbenhed på markederne for offentlige udbud, vil Det Forenede Kongerige ved tiltrædelsen af aftalen opretholde den nuværende omfattende åbenhed på sine markeder for offentlige udbud hvad angår parterne i aftalen. 
            
            
               Hvad angår markedsadgang for varer, tjenesteydelser og økonomiske aktører fra Unionen er Det Forenede Kongeriges endelige tilbud passende, eftersom Det Forenede Kongerige tilbyder Unionen den størst mulige dækning, der tilbydes parterne (se navnlig bilag 1 for statslige ordregivere og bilag 6 for koncessioner om bygge- og anlægsarbejder).
            
            
               I betragtning af at Det Forenede Kongeriges endelige tilbud er en gengivelse af Unionens liste over forpligtelser hvad angår dækning, og at Det Forenede Kongerige er parat til at indrømme Unionen den størst mulige markedsadgang, der tilbydes parterne, vil Unionen indrømme gensidighed og tilpasse sin liste, hvis det er nødvendigt, for at give varer, tjenesteydelser, leverandører og tjenesteydere fra Det Forenede Kongerige adgang til de udbud, der er omfattet af Unionens liste. 
            
            
               Konsekvensændringerne af Unionens liste, som er Unionens vilkår for Det Forenede Kongeriges tiltrædelse (som fastsat i bilaget til denne afgørelse), vil blive knyttet til den afgørelse, som skal vedtages af GPA-udvalget, og bliver derfor en del af vilkårene for Det Forenede Kongeriges tiltrædelse af aftalen. Konsekvensændringerne vil blive afspejlet i Unionens liste i bilag I til aftalen som følger:
            
            
               ·Bilag 1, afsnit 2 (EU-medlemsstaternes statslige ordregivere), punkt 1:
            
            
               Det Forenede Kongerige vil blive føjet til listen over parter i aftalen, der har adgang til udbud fra alle statslige ordregivere i EU-medlemsstaterne. 
            
            
               ·Bilag 6, afsnit 2 (Koncessioner om bygge- og anlægsarbejder, som tildeles af ordregivere, der er opført i bilag 1 og 2): 
            
            
               ·Det Forenede Kongerige vil blive føjet til listen over parter i aftalen, der har adgang til koncessioner om bygge- og anlægsarbejder, hvis værdi er lig med eller overstiger 5 000 000 SDR.
            
            
               ·Fodnote til titlen Tillæg I Den Europæiske Unions forpligtelser: 
            
            
               Unionen vil i sin liste i Tillæg I foretage en præcisering af, at alle henvisninger til Det Forenede Kongeriges ordregivende myndigheder og ordregivende enheder, som i øjeblikket er opført på Unionens liste, bliver forældede.
            
            
               Andre parters forbehold
            
            
               Hvis en anden part i aftalen tilføjer specifikke begrænsninger eller undtagelser for Det Forenede Kongerige hvad angår de områder, der er dækket, skal dette afspejles i GPA-udvalgets afgørelse som denne parts vilkår for Det Forenede Kongeriges tiltrædelse. Sådanne begrænsninger eller undtagelser for, hvilke områder der er dækket af en part, og som er specifikke for Det Forenede Kongerige, vil hverken påvirke Det Forenede Kongeriges endelige tilbud som skitseret ovenfor eller det indbyrdes aftalte dækningsområde mellem de nuværende parter i aftalen. 
            
         
         
            
               Henstilling
            
            
               Med Det Forenede Kongeriges tiltrædelse af aftalen forventes den nuværende internationale liberalisering af markederne for offentlige udbud at blive opretholdt. Det Forenede Kongerige vil efter tiltrædelsen af aftalen forblive omfattet af de rettigheder og forpligtelser, som det på nuværende tidspunkt er omfattet af i henhold til aftalen som EU-medlemsstat, på grundlag af de forpligtelser, som på nuværende tidspunkt er indeholdt i Unionens liste. Kommissionen anbefaler, at Det Forenede Kongeriges endelige tilbud accepteres med forbehold af Unionens vilkår for Det Forenede Kongeriges tiltrædelse af aftalen. 
            
            
               Det foreslås derfor, at Kommissionen bemyndiges til i GPA-udvalget at tilkendegive Unionens holdning til fordel for Det Forenede Kongeriges tiltrædelse med forbehold af følgende vilkår, der afspejles i GPA-udvalgets afgørelse: 
            
            
               I mangel af en udtrædelsesaftale mellem Det Forenede Kongerige og Unionen, der indeholder bestemmelser om en overgangsperiode, bør Det Forenede Kongerige have mulighed for at deponere tiltrædelsesinstrumentet, forudsat at det sker:
            
            
               (a)tidligst tredive dage før den dato, hvor Det Forenede Kongerige ophører med at være en EU-medlemsstat, og
            
            
               (b)senest seks måneder fra datoen for GPA-udvalgets afgørelse, medmindre fristen for deponering af instrumentet forlænges af samme udvalg.
            
            
               Deponeringen af Det Forenede Kongeriges tiltrædelsesinstrument bør ikke anses for at have fundet sted i henhold til artikel XXIV:2 i aftalen fra 1994 og artikel XXII:2 i den reviderede aftale, hvis Den Europæiske Union inden for tredive dage efter deponeringen underretter udvalget om, at Det Forenede Kongerige fortsat vil være omfattet af aftalen i henhold til EU-retten.
            
            
               Kommissionen bør bemyndiges til på Unionens vegne at foretage en sådan underretning, hvis betingelserne er opfyldt. 
            
            
               Hvis der indgås en udtrædelsesaftale mellem Unionen og Det Forenede Kongerige, som indeholder bestemmelser om en overgangsperiode, bør Unionen underrette de øvrige parter i aftalen om, at Det Forenede Kongerige i overgangsperioden skal behandles som en medlemsstat med henblik på denne aftale. Det Forenede Kongerige vil derfor være omfattet af aftalen indtil udløbet af den aftalte overgangsperiode. 
            
            
               Det Forenede Kongerige bør i så fald fremlægge et ajourført sæt svar på tjeklisten over områder senest tre måneder før udløbet af overgangsperioden. GPA-udvalget vil gennemgå Det Forenede Kongeriges ajourførte sæt svar på tjeklisten over områder og overveje en passende afgørelse på det tidspunkt.
            
            
               4.Retsgrundlag
            
            
               4.1Proceduremæssigt retsgrundlag
            
            
               4.1.1. Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Begrebet "retsakter, der har retsvirkninger" indbefatter retsakter, der har retsvirkninger i medfør af de folkeretlige regler, som gælder for det pågældende organ. Det indbefatter også retsforskrifter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  8
               .
            
            
               4.1.2. Anvendelse på det foreliggende tilfælde
            
            
               GPA-udvalget er et organ, der er nedsat ved en aftale, nemlig aftalen om offentlige udbud.
            
            
               Den retsakt, som GPA-udvalget skal vedtage, er en retsakt, der har retsvirkninger. Den påtænkte retsakt vil være bindende i henhold til folkeretten.
            
            
               Den påtænkte retsakt hverken supplerer eller ændrer den institutionelle ramme for aftalen.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
         
         
            
               4.2. Materielt retsgrundlag
            
            
               4.2.1. Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har flere formål eller består af flere elementer, og det ene af disse formål eller elementer må betragtes som det primære, mens de andre kun er sekundære, skal den afgørelse, der vedtages i henhold til artikel 218, stk. 9, i TEUF, kun have ét materielt retsgrundlag, nemlig det, som det primære eller fremherskende formål eller element tilsiger.
            
            
               4.2.2. Anvendelse på det foreliggende tilfælde
            
            
               Det primære mål med og indhold af den påtænkte retsakt vedrører den fælles handelspolitik.
            
            
               Det proceduremæssige retsgrundlag for den foreslåede afgørelse er derfor artikel 207 i TEUF.
            
            
               4.3. Konklusion
            
            
               Retsgrundlaget for den foreslåede afgørelse bør være artikel 207 i TEUF sammenholdt med artikel 218, stk. 9, i TEUF.
            
            
            
               2019/0020 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i Udvalget for Offentlige Udbud vedrørende Det Forenede Kongerige Storbritannien og Nordirlands tiltrædelse af aftalen om offentlige udbud i forbindelse med dets udtræden af Den Europæiske Union
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Unionen er part i aftalen om offentlige udbud ("aftalen"), og dens medlemsstater er omfattet af aftalen i henhold til EU-retten.
            
            
               (2)Den 29. marts 2017 meddelte Det Forenede Kongerige sin beslutning om at udtræde af Unionen i henhold til artikel 50 i traktaten om Den Europæiske Union. Traktaterne ophører med at finde anvendelse på Det Forenede Kongerige på datoen for udtrædelsesaftalens ikrafttræden eller, hvis en sådan aftale ikke foreligger, to år efter meddelelsen, dvs. fra den 30. marts 2019, medmindre Det Europæiske Råd efter aftale med Det Forenede Kongerige med enstemmighed beslutter at forlænge denne frist. Aftalen ophører automatisk med at finde anvendelse på Det Forenede Kongerige fra nævnte dato.
            
            
               (3)Den 1. juni 2018 anmodede Det Forenede Kongerige med Unionens støtte om at tiltræde aftalen.
            
         
         
            
               (4)I artikel XXII:2 i den reviderede aftale er det fastlagt, at ethvert medlem af WTO kan tiltræde nævnte aftale på vilkår, der skal aftales mellem det pågældende medlem og parterne, og som skal fremgå af en afgørelse truffet af udvalget. Tiltrædelse sker ved deponering hos WTO's generaldirektør af et tiltrædelsesinstrument, der indeholder de således aftalte vilkår. Aftalen træder i kraft for ethvert medlem, der tiltræder den, på tredivtedagen efter deponeringen af tiltrædelsesinstrumentet.
            
            
               (5)Det Forenede Kongeriges forpligtelser med hensyn til adgang til markederne for offentlige udbud er fastsat i dets endelige tilbud, som blev rundsendt til parterne i aftalen den 2. oktober 2018. 
            
            
               (6)Det Forenede Kongeriges endelige tilbud er passende, eftersom Det Forenede Kongeriges forpligtelser med hensyn til dækning indrømmer Unionen den størst mulige dækning, som Det Forenede Kongerige har på nuværende tidspunkt under Unionens GPA-liste, og som svarer til Det Forenede Kongeriges nuværende dækning under Unionens liste som medlemsstat. Unionen bør indrømme gensidighed og tilpasse sin liste, således at Det Forenede Kongeriges økonomiske aktører indrømmes en tilsvarende adgang i henhold til aftalen. Der er derudover behov for præciseringer i Unionens liste i Tillæg I til den reviderede aftale, eftersom Det Forenede Kongerige ikke længere vil være omfattet af denne liste under aftalen. Disse vilkår, som fremgår af bilaget til denne afgørelse, bliver en del af vilkårene for Det Forenede Kongeriges tiltrædelse af aftalen og vil blive afspejlet i den afgørelse, der skal vedtages af Udvalget for Offentlige Udbud ("GPA-udvalget") om Det Forenede Kongeriges tiltrædelse. 
            
            
               (7)Det er derfor nødvendigt at fastlægge den holdning, der skal indtages på Unionens vegne i GPA-udvalget i forbindelse med Det Forenede Kongeriges tiltrædelse af aftalen.
            
            
               (8)Hvis der indgås en udtrædelsesaftale mellem Det Forenede Kongerige og Unionen, som indeholder bestemmelser om en overgangsperiode, hvor EU-retten finder anvendelse på og i Det Forenede Kongerige, bør Unionen underrette de øvrige parter i aftalen om, at Det Forenede Kongerige i en sådan overgangsperiode skal behandles som en medlemsstat med henblik på denne aftale. Det Forenede Kongerige vil derfor være omfattet af aftalen indtil udløbet af den aftalte overgangsperiode. Det Forenede Kongerige bør i så fald fremlægge et ajourført sæt svar på tjeklisten over områder senest tre måneder før udløbet af overgangsperioden. GPA-udvalget vil gennemgå Det Forenede Kongeriges ajourførte sæt svar på tjeklisten over områder og overveje en passende afgørelse på det tidspunkt.
            
            
               (9)Selv om Det Forenede Kongerige ikke er et tredjeland, når GPA-udvalget træffer afgørelse om Det Forenede Kongeriges tiltrædelse af aftalen, er det i Unionens interesse at sikre, at aftalen træder i kraft for Det Forenede Kongerige fra den dato, der følger efter den dato, hvor EU-retten ophører med at finde anvendelse på og i Det Forenede Kongerige. Indtil Det Forenede Kongerige forlader Unionen, vedbliver det med at være en medlemsstat, der nyder alle de rettigheder og er bundet af alle de forpligtelser, der følger af traktaterne, herunder overholdelse af princippet om loyalt samarbejde. 
            
            
               (10)Hvis EU-retten vedbliver med at finde anvendelse på og i Det Forenede Kongerige, bør Kommissionen bemyndiges til på Unionens vegne at underrette GPA-udvalget inden for 30 dage efter deponeringen af Det Forenede Kongeriges tiltrædelsesinstrument om, at Det Forenede Kongerige fortsat vil være omfattet af aftalen i henhold til EU-retten —
            
            
               VEDTAGET DENNE AFGØRELSE:
            
            
               Artikel 1
            
            
               I Udvalget for Offentlige Udbud ("GPA-udvalget") skal der på Unionens vegne indtages en holdning til fordel for Det Forenede Kongeriges tiltrædelse af aftalen om offentlige udbud ("aftalen") med forbehold af vilkårene i denne afgørelses artikel 2 og tiltrædelsesvilkårene i bilaget til denne afgørelse, for så vidt Unionens interesser ikke påvirkes negativt af den holdning, som andre parter i aftalen måtte indtage.
            
            
               Artikel 2
            
            
               Den holdning, der skal indtages på Unionens vegne i henhold til artikel 1, er betinget af, at GPA-udvalgets afgørelse indeholder bestemmelser, som sikrer følgende:
            
            
               (1)i mangel af en udtrædelsesaftale mellem Det Forenede Kongerige og Unionen, der indeholder bestemmelser om en overgangsperiode, har Det Forenede Kongerige mulighed for at deponere tiltrædelsesinstrumentet hos WTO's generaldirektør, forudsat at det sker:
            
            
               (a)tidligst 30 dage før den dato, hvor Det Forenede Kongerige ophører med at være en EU-medlemsstat, og
            
            
               (b)senest seks måneder fra datoen for GPA-udvalgets afgørelse, medmindre fristen for deponering af instrumentet forlænges af samme udvalg
            
            
               (2)deponeringen af Det Forenede Kongeriges tiltrædelsesinstrument anses ikke for at have fundet sted med henblik på artikel XXIV:2 i aftalen fra 1994 og artikel XXII:2 i den reviderede aftale, hvis Unionen inden for 30 dage efter deponeringen underretter GPA-udvalget om, at Det Forenede Kongerige fortsat vil være omfattet af aftalen i henhold til EU-retten.
            
            
               Artikel 3
            
            
               Hvis EU-retten vedbliver med at finde anvendelse på og i Det Forenede Kongerige, bemyndiges Kommissionen til på Unionens vegne at underrette GPA-udvalget inden for 30 dage efter deponeringen af Det Forenede Kongeriges tiltrædelsesinstrument om, at Det Forenede Kongerige fortsat vil være omfattet af aftalen i henhold til EU-retten.
            
            
               Artikel 4
            
            
               Denne afgørelse er rettet til Kommissionen.
            
         
         
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        Aftalen fra 1994 og den reviderede aftale benævnes herefter under ét "aftalen" med henblik på dette forslag. 
               
               
                  
                     (2)
                  
                        
                  https://ec.europa.eu/commission/sites/beta-political/files/letter_from_eu_and_uk_permanent_representatives.pdf
                   
               
               
                  
                     (3)
                  
                        Tjeklisten over områder indeholder oplysninger om overensstemmelsen af Det Forenede Kongeriges administrative system for offentlige udbud og retlige ramme med GPA-kravene.
               
               
                  
                     (4)
                  
                        Det Forenede Kongeriges ansøgning indeholdt i dokument GPA/146, Det Forenede Kongeriges oprindelige tilbud om markedsadgang indeholdt i dokument GPA/ACC/GBR/1, Det Forenede Kongeriges svar på tjeklisten over områder indeholdt i dokument GPA/ACC/GBR/2.
               
               
                  
                     (5)
                  
                        Det Forenede Kongeriges endelige tilbud om markedsadgang indeholdt i dokument GPA/ACC/GBR/16.
               
               
                  
                     (6)
                  
                        Den relevante artikel i aftalen fra 1994 er artikel XXIV:2.
               
               
                  
                     (7)
                  
                        Europa-Parlamentets og Rådets forordning (EF) nr. 1059/2003 af 26. maj 2003 om indførelse af en fælles nomenklatur for regionale enheder (NUTS).
               
               
                  
                     (8)
                  
                        Domstolens dom af 7. oktober 2014, Tyskland mod Rådet, C-399/12, ECLI: EU: C: 2014: 2258, præmis 61 til 64.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 1.3.2019
            COM(2019) 46 final/2
            This document replaces COM(2019) 46 final of 28.1.2019.Change of the sensitivity level, deletion of the marking "LIMITED".
            BILAG
            til
            Forslag til Rådets afgørelse
            om den holdning, der skal indtages på Den Europæiske Unions vegne i Udvalget for Offentlige Udbud vedrørende Det Forenede Kongerige Storbritannien og Nordirlands tiltrædelse af aftalen om offentlige udbud i forbindelse med dets udtræden af Den Europæiske Union
            
               
         
         
            
               BILAG
            
            
               EU'S VILKÅR FOR DET FORENEDE KONGERIGES TILTRÆDELSE AF GPA SOM SELVSTÆNDIG PART
            
            
               Når aftalen om offentlige udbud er trådt i kraft for Det Forenede Kongerige som selvstændig part:
            
            
               - affattes punkt 1 i afsnit 2 ("EU-medlemsstaternes statslige ordregivende myndigheder") i bilag 1 til Tillæg I Den Europæiske Unions forpligtelser i henhold til den reviderede aftale således:
            
            
               ''1.
                     For varer, tjenesteydelser, leverandører og tjenesteydere fra Liechtenstein, Schweiz, Island, Norge, Nederlandene for så vidt angår Aruba og Det Forenede Kongerige Storbritannien og Nordirland, udbud foretaget af EU-medlemsstaternes statslige ordregivende myndigheder. Nedenstående liste er vejledende.''
            
            
               - affattes afsnit 2 i bilag 6 til Tillæg I Den Europæiske Unions forpligtelser i henhold til den reviderede aftale således:
            
            
               "Koncessionskontrakter om bygge- og anlægsarbejder, som tildeles af ordregivere i bilag 1 og 2, er omfattet af reglerne for national behandling for så vidt angår tjenesteydere inden for bygge- og anlægsarbejder fra Island, Liechtenstein, Norge, Nederlandene for så vidt angår Aruba, Schweiz, Montenegro og Det Forenede Kongerige Storbritannien og Nordirland, hvis deres værdi er lig med eller overstiger 5 000 000 SDR, og for så vidt angår tjenesteydere inden for bygge- og anlægsarbejder fra Korea, hvis deres værdi er lig med eller overstiger 15 000 000 SDR."
            
            
               - Fodnote til titlen Tillæg I Den Europæiske Unions forpligtelser i henhold til den reviderede aftale ledsages af følgende fodnote:
            
            
               "Alle henvisninger til Det Forenede Kongerige Storbritannien og Nordirlands ordregivende myndigheder og ordregivere, der i øjeblikket findes i EU's liste over forpligtelser, er forældede".